Hotel

Hotel ( [ho.tél], ) atau sebuah rumah rehat merupakan sebuah institusi yang menawarkan tempat penginapan berbayar untuk para pelancong tidur apabila mereka tidak berada di rumah, biasanya untuk jangka pendek. Penginapan ini terdiri dari bilik berkelengkapan perabot asas termasuk katil, almari, meja kecil dan singki; namun kemudahan lain dan terkini seperti televisyen, bilik mandi en-suite dan penghawa dingin turut ditawarkan.

Selain itu, kebanyakan hotel turut mempunyai telefon, jam loceng dan sambungan Internet; selain kemudahan untuk membuat minuman panas dalam bilik. Hotel yang lebih besar mungkin mempunyai kemudahan tambahan seperti restoran, kolam mandi atau taman kanak-kanak, dan menyediakan perkhidmatan persidangan dan majlis sosial. Ini berbeza dengan hostel, yang biasanya lebih murah. Tempat tidur hostel juga boleh jadi berbentuk seperti asrama dan bilik biasanya dikongsi. Motel pula ialah hotel terutamanya bagi pemandu motokar - di mana bilik motel itu pintunya biasanya menghadap tempat letak kereta. Di Jepun, hotel kapsul menyediakan ruang bilik yang minimum dan kemudahan yang dikongsi.

Jenis penginapan ini ada wujud sejak zaman pertengahan di Eropah berkesinambungan dari zaman Rom purba di mana adanya rumah-rumah inapan khas yang menyediakan kemudahan inapan dan makanan untuk para perantau atau penziarahCompare: serta bekalan pengangkutan seperti haiwan atau kenderaan tunggangan.

Etimologi
Perkataan hotel menyerap kata bahasa Perancis  (ejaan lama: hostel) yang pada awalnya bermaksud "rumah kediaman" (maison où l'on habite) sebelum dilanjutkan takrifannya kepada "rumah berperabot sebagai penginapan atau asrama berbayar" (maison meublée servant de logement payant et d'auberge); perkataan ini sepunca dengan perkataan hospital dan hos ("pengacara", dari  "tuan rumah") dari akar bahasa Latin sama iaitu hospitalis terbitan perkataan hospes "tetamu".

Lihat juga
Senarai hotel

Industri dan kerjaya

 Pekerja rencam
 Kerani meja depan, sejenis kerani
 Pengurus awam
 Industri keraian
 Pelancongan

Jenis kediaman manusia

 Hotel pangsapuri
 Inap-sarapan
 Hotel butik
 Kapal persiaran
 Eco hotel
 Rumah tamu
 Inapan keluarga
 Asrama
 Inapan pinggir
 Motel
 Pangsapuri perkhidmatan

 Rujukan

Pautan luar




Kategori:Perjalanan